Ventimiglia

Dinas a chymuned (comune) ar y Riviera yn rhanbarth Liguria yn yr Eidal, heb fod yn bell o'r ffin â Ffrainc, yw Ventimiglia. Sillafiaeth arall yw XXmiglia (XX = venti = ugain). Mae Ventimiglia ar aber y Roya. Gellir croesi'r bont i'r hen ddinas ar ben y bryn (Città Vecchia) lle mae'r eglwys gadeiriol (11/12g). Fe fydd trênau Ffrainc yn aros yng ngorsaf Ventimiglia lle gellir newid i drênau'r Eidal er mwyn dal ymlaen gyda'r daith. Mae marchnad fawr yn y sgwâr ger y traeth bob dydd Gwener ac fe fydd nifer fawr yn mynd yno o Ffrainc gerllaw. Mae gerddi Hanbury (gardd o blanhigion estron) gerllaw yn Mortola Inferiore ger y ffin â Ffrainc. Dolenni allanol (Eidaleg) Gwefan swyddogol Archifwyd 2005-03-27 yn y Peiriant Wayback